洪迈
溪南梅花
巉巉石径鸣枯筇，意行诘曲无西东。
心知幽壑梅已动，一枝寄我曾未蒙。
清香横路忽惊顾，冰蕊的皪蛮烟中。
有如佳人久去眼，邂后相得情何穴。
蔬畦压霜翠羽乱，已觉雪片栖丰茸。
嗟我辜此来已晚，攀条嚼蕊聊从容。
玉仙游戏下尘世，绝艳一洗汞铅空。
不知阆苑在何许，叱回风驭无匆匆。
溪寒沙净迷挽仰，坐待山月来朦胧。
岂无尊酒相暖热，锦裘起舞如惊鸿。
仇池老仙羽化久，妙曲三叠余仙风。
归时醉倒不如卧，明日来此谁能同。